Hahó, mi a helyzet?
Itt Daniel Ricciardo, ez a Hajsza a túlélésért hatodik évada,
és igen, visszatértem.
SYDNEY, AUSZTRÁLIA
- Éhes vagy? - Igen.
Kérsz reggelit?
Köszi szépen!
Mi az? Babyccino?
Zabkávé.
Úgy értem, honnan van?
Ahol tegnap reggeliztünk.
Nem csoda, ha hereíze van.
Tökre házaspárnak néznek minket.
Ha így lenne, megvárnám, amíg leülsz, és...
Ebből látszik, hogy nem vagyunk azok.
Pedig jól járnál velem.
És ha házasok lennénk, ezt sem merném bevállalni.
Őrület, hogy év elején még azt bizonygattam,
mennyire kell ez a szabadság, ez a kis szünet.
De most úgy érzem, készen állok.
- Durva, hogy átállt az agyam. - Átkattant.
Tudatosulnia kellett benned, hogy imádod, amit csinálsz.
És ehhez szükség volt egy kis szünetre.
Minden olyan, mint az elején.
Kész őrület.
Kezdődik.
Jó érzés.
Egy új lehetőséget kapni attól a családtól,
ahová annyi szép emlék köt, és ahol most is hisznek bennem,
azért az egy kicsit borzongató érzés.
A tavalyi év után úgy érzem, nincs veszítenivalóm,
ellenben sokat nyerhetek.
Remélhetőleg ez az út vezet vissza a rajtrács elejére.
Daniel Ricciardo nem azért tért vissza a Forma-1-be,
hogy egy AlphaTaurival versenyezzen.
Csakis egyetlen ok miatt jött vissza.
Vissza akar ülni abba az autóba, ahonnan tudja, hogy hiba volt kiszállnia.
Az a dédelgetett álmom, hogy visszakerüljek a Red Bull Racinghez,
és keretbe foglaljam a pályafutásomat.
Ha lenyomnék pár srácot,
lehet esélyem visszaülni a sportág legjobb autójába.
A Méhészborz visszatért. Retteghet a konkurencia.
Készen állsz.
FORMULA 1: HAJSZA A TÚLÉLÉSÉRT
HÁROM MÁR SOK
Legjobban a netflixeseket dobta fel Danny Ric visszatérése.
Tuti vagy háromszor cseréltek gatyát.
Látom magam előtt az epizódot.
Máris kifejtem. Jöhet?
Daniel Ricciardo búslakodik a pálya szélén.
„Hiányzik a versenyzés!”
Snitt, Nick de Vriesre vált a kamera.
Satufék.
Kizúg a pályáról, csatt! „Na baszki!”
Ugrunk az időben. Silverstone. Teszt. Danny Ricciardo szuper gyors.
Danny vigyorog, mint a tejbetök.
- „Ez van, vágod?” - „El se mentem.”
„El sem mentem. A Méhészborz visszatért, ennyi.”
ZANDVOORT, HOLLANDIA
Köszöntöm önöket a holland nagydíjon!
Vége a nyári szünetnek, újra felbőgnek a motorok a versenypályán!
Bent maradt a kártyám, bocs!
Dobják ki, nincs is kártyája!
Na, most mi lesz?
Daniel!
Daniel, légyszi, egy fotót!
- De jó téged látni! - Örülök, hogy újra versenyzel.
- Micsoda visszatérés! - Sok sikert, Danny!
- Lőhetek egy szelfit? - Szabad egy fotót?
- Üdv újra itt! - Köszi!
Isten hozott!
Jó érzés.
Szuper érzés.
Örülök, hogy látlak!
- Hogy vagy? - Jól.
- Jól, és te? - Szia!
Buongiorno!
Ciao! Isten hozott!
Tranquillo vagy?
Aha, molto tranquillo.
- Te? - Igen, nagyon.
- A pilótaszobák? - Arra.
Azt szeretnék tudni, melyik sisakot viseled a hétvégén.
Lehet, hogy mindet, de melyik lesz a favorit?
- Ez jó lesz. - Oké.
Mehetsz fotózkodni.
Danielnek lesz mit bizonyítania.
Önmagának ugyanannyira, mint mindenki másnak.
Daniel, először is az lesz, hogy besétálsz...
Esteban nagyon súlyos.
Ugye? A mindenre elszánt katona.
- Szóval nem lesz hang? - Nem.
- Beszélhetek közben. - Ja.
- Mit bámulsz, kis pöcs? - Ezt ne, mert a szád mozog.
Három, kettő, egy, felvétel!
- Mehet az ökölrázás... - Mindkettővel?
Három-négy éve ő volt az egyik legtöbbre taksált Forma-1-es pilóta.
Tökéletes!
Nagyon fura, amikor igazából nem ünnepelsz.
De 2023-ra már senkinek sem kellett.
Most fordulj arra, légy szíves, és nézz a kamerába, oké?
Jó.
Még most sem tudni pontosan, mi történt a mclarenes évei alatt.
De mindenképpen nagy lesz rajta a nyomás.
Három, kettő, egy, mehet!
- Megvan. Nagyszerű! - Szuper!
Az Forma-1-ben a csapattársadhoz mérnek.
Figyelemmel kísérjük Danielt,
mert ő az egyik jelöltünk 2025-re, amennyiben jól teljesít,
és ezt ő is tudja.
Igen, haver.
De az alphatauris csapattársa, Yuki Tsunoda is tudja ezt,
és mindent meg fog tenni azért, hogy komolyan számoljunk vele.
Ez isteni finom!
Nem sajnálják belőle az öntetet.
Vigyázz, mert ragadni fog a kezed.
- Iszonyú finom! - Igen?
Naná!
- Minden reggel kiugrunk ide. Megéri. - Azt elhiszem. Tutira megéri.
- Ciao! - Ciao!
- Felmegyünk. - Oké.
- Hahó, Yuki-szan! - Helló!
Daniel lett a csapattársad,
aki nem rejti véka alá, hogy a Red Bull ülésére pályázik.
Mit gondolsz, milyen hatása lesz ennek a Daniellel való kapcsolatodra?
Mindketten a Red Bull ülésére hajtotok.
Nos, amelyikünk lassabb lesz, az biztosan nem megy a Red Bullhoz.
Ilyen egyszerű.
A gyorsabb pilótának lesz esélye a Red Bullhoz kerülni.
Így működik a Forma-1, szóval...
Igen.
Ennyi.
Kicsit fura, hogy Daniel lesz a kettes számú pilóta,
de ez nem csak a Red Bull-ülésről szól.
Meg akarom mutatni,
hogy mennyit érek pilótaként.
Hogy jó vagyok.
Továbbra is szállítanom kell az eredményeket.
- Ciao! - Hogy vagy, Yuki?
Bene. Tutto bene?
Zandvoortban nemsokára kezdődik a második szabadedzés.
A fehér jobban áll, mint a narancs, hidd el!
Nagyon örülök, hogy újra vezethetek.
Végre visszatérhet az önbizalmam és az életkedvem,
és megmutathatom az igazi énemet.
Yuki csapattársának lenni külön kihívás.
Kíváncsian várom, hogy teljesít.
Daniellel eltérő a vezetési stílusunk,
de ugyanolyan feltételekkel indulunk, és le akarjuk győzni a másikat.
Dolgozz a tempón!
Értettem.
Jól van, mehetünk!
Oké.
Jó a pozíciód.
Köszi, vettem.
Yuki elengedte az előző kört, szóval most nyomni fogja. Szólok.
Szép munka, Yuki.
Nyomjuk tovább!
- Yuki faragott az időn az egyes féktávon. - Értem.
Szerintem Yuki elég gyors.
Nem lesz könnyű megverni, de nem aggódom.
- Jó a pozíciód. - Oké, értettem.
Piastri van előtted.
Ricciardo érkezik ugyanabba a kanyarba.
Jól vagy?
Baszki, a kezem!
A picsába!
EDZÉS MEGSZAKÍTVA
Szia!
Értem. Nagyon fáj neki?
Jaj, baszki.
Kurva jó.
Ja.
Érzed, ha eltörik egy csontod. Egyszerűen másképp fáj.
Nem akarod elhinni,
de...
legbelül tudod, hogy gáz van.
Ezt csak műtéttel lehet helyrehozni.
Először arra gondoltam, hogy ez legalább hat hét.
És az jó sok idő.
Mit jelent ez a jövőmre nézve?
Game over.
Nincs az az isten, hogy ebből egyhamar felépül.
És kizárt, hogy utána akár csak megközelítse azt a formát,
amire szükség lenne a szezon hátralévő részében.
Daniel Ricciardo már el is utazott Barcelonába,
hogy megműtsék.
Elkerülhetetlen a műtét.
Ez az, amitől mindenki retteg.
Ha az egyik pilótád megsérül,
mielőbb pótolnod kell valakivel,
abból tuti kapkodás lesz.
Ez egy borzasztó kellemetlen szituáció, és rengeteg stresszel jár.
Kiesett a pilótád.
Mihez kezdesz?
MILTON KEYNES, EGYESÜLT KIRÁLYSÁG
Basszus! De jó kör lett volna.
A francba!
Szóval azt mondom: „Helló, Liam Lawson vagyok...”
- Nem kell a „helló”. - Nem kell?
Oké. A nevem Liam Lawson.
Öt éve vagyok a Red Bull junior programjában,
és ez a második évem a Red Bull és az AlphaTauri tartalékpilótájaként.
- Még egyszer! Tartsd feljebb! - Elcsesztem valamit?
- Kezdjem újra az egészet? - Légyszi!
A junior program lényege tulajdonképpen az,
hogy felkészítsék a pilótákat a Forma-1-re,
és hogy lássák, elég jók-e.
Számomra ez volt az egyetlen lehetőség, hogy versenyezhessek.
Nem volt pénzünk az F3-ra meg ezekre.
Szóval nélkülük soha nem...
kerültem volna az F1 közelébe.
Sokan kérdezik tőlem:
„Hol laksz Monacóban?” Mire én: „Hát...
Igazából sehol.”
A Forma-2-ben nincs fizetés.
Gyakorlatilag akkor kezdesz pénzt keresni, ha betörsz a Forma-1-be.
Gyermekkorom óta tudom, hogy versenyző akarok lenni,
és mindig is érdekeltek az autók,
illetve minden, aminek motorja van.
Motorok, traktorok, teherautók. Minden.
Engedjük le egy kicsit, mert ez azért durván...
A hátulja oké. Elég elöl.
Szóval akkor úgy pár centi kéne.
- Igen. - Jó.
Hány tartalékpilótát vetettek be valaha?
Én csak abban reménykedem...
Ez lesz az egyetlen esélyem, hogy a Forma-1-ben bizonyítsak.
Nem sokat ültem Forma-1-es autóban.
Többek között a rajtot és a bokszkiállást sem próbáltam.
Gondolod, hogy a teljesítményedet Yukiéhoz mérik majd?
Abszolút.
De remélhetőleg figyelembe veszik, hogy ő már jó pár éve ül abban az autóban.
- Nem tudom. - Csak figyelembe veszik!
Szóval ez lehet a belépőd a Forma-1-be?
- Meddig tarthat? Ki kell használnom. - Hamarosan állandó helyed lesz.
Kiderül. Remélem.
- Én hiszek benned. Így lesz, nyugi! - Kösz!
- Nemsokára összejön, ez tuti. - Reméljük.
MARINA BAY, SZINGAPÚR
Csak érjünk már egy légkondis szobába!
Ez a tiéd!
Köszönöm!
Szabad egy fotót?
Aláírjam a sapkátokat? Ledobjátok?
Az szuper lenne. Csak dobjam le?
Új-Zélandon előfordul ilyen forróság?
- Nincs ez a pára. - Ja.
Meleg van, de ez a páratartalom brutális.
A szüleim már itt vannak.
Az első fecskék.
- Kösz, hogy eljöttek! - Örvendek!
Ő az edzőm.
Mióta vagytok itt?
Ebben a pillanatban érkeztünk. Úgy fél perce.
Dögmeleg van. Kértek esetleg...
De jó az inged!
A szüleim lényegében mindent feláldoztak,
hogy autóversenyző lehessek.
Apa mellettem van, mióta elkezdtem gokartozni.
Ez elég nagy dolog nekem,
de ugyanúgy apának és a családomnak is.
- Álljatok oda, ott hűvösebb van. - Anyám!
Ma már háromszor medencéztem.
Kis koromban apa megígérte, hogy elvisz Szingapúrba.
Nem jött össze.
De jól ismerem a pályát gyerekkoromból, az F1-es játékokból.
Persze élőben egész más,
úgyhogy meglehetősen izgulok.
- Helló! - Mizu?
- Minden oké. - Jól vagy?
Aha.
Mikor értél ide? Tegnap?
- Ma reggel. - Reggel.
- Hali! - Helló! Hogy vagy?
Megvagyok. És te?
Most jól. Kint meg lehet sülni.
- Készülj a futamra! - Tudom.
Meleg lesz.
Durván.
Három kör után imádkozol, hogy intsék már le.
Attól nem lesz valakiből Forma-1-es versenyző,
csak mert tartalékpilóta, vagy ez az álma.
Sokan így vannak ezzel.
Ez lehet az egyetlen esélye, hogy egy Forma-1-es autóban bizonyítson.
Tuti be van szarva.
SZOMBAT - IDŐMÉRŐ
Üdvözlöm önöket Marina Bayben!
Hamarosan kezdetét veszi a szingapúri nagydíj időmérője.
- Oké, mehet? - Igen.
Amint kész az autó, ugorhatsz is be.
Borzasztóan izgulok.
Görcsben van a gyomrom.
A pálya meg az egész helyzet...
Tudom, hogy pokoli kemény lesz.
Valószínűleg a mezőny végén leszek.
Sokat kell még tanulnom,
mielőtt lenne esélyem egy tökéletes körre.
De hát mégiscsak erre vágyom, mióta az eszemet tudom.
Kezdem felfogni, milyen fontos ez az egész.
A jövőm múlik a mostani szereplésemen.
Az igazság pillanata.
Húsz ülés van a Forma-1-ben.
Minden autóversenyző arról álmodik,
hogy az övé lesz az egyik.
Oké, Liam.
Fél perc.
Vettem.
Elég nehéz úgy kitűnni,
ha a legkevésbé versenyképes autóban ülsz.
Minden ellene szól.
Zöldre vált a lámpa, és elkezdődik az időmérő.
Oké, Checo. Nyomjad!
Vettem.
Sergio Pérez kicsúszik a hármas kanyar kijáratánál.
Baszki!
Így Pérez marad a 13., és nincs esélye bekerülni a legjobb tízbe.
De itt jön Max Verstappen.
Őrizd meg az optimizmusod!
Max Verstappen is szenved.
Ez egy kibaszott döbbenet.
Borzasztó a kocsi.
Itt jön Yuki Tsunoda.
Nyomjuk meg!
Tsunoda mögötted mért körön van.
Ez meg mi a faszt csinál? De most komolyan!
Verstappen feltartotta Tsunodát!
Gyere a bokszba, Yuki!
Viccelsz?
Ez sokba került az Alphataurinak és Tsunodának.
A 15. helyen végez.
Már csak az újonc Lawsonban bízhatnak. 4
Oké, lássuk, mi lesz ebből!
Elmondhatatlanul izgultam.
Óriási teher, hogy itt ez a lehetőség, élnem kell vele.
Szép volt.
Nagyon jól állsz.
Itt jön Liam Lawson!
Tudja-e tartani ezt a tempót az utolsó pár kanyarban?
Gyerünk!
Jól van. Tizedik hely.
Liam Lawson megveri Max Verstappent az időmérőn.
Lawson behozza az AlphaTaurit a top tízbe,
kiejtve a világbajnoki címvédőt!
Atyaúristen!
Jó a srác.
Lenyűgöző volt.
Érdekes lesz dönteni a felállásról.
Ha bárki azt mondja neked az időmérő előtt,
hogy te végzel legelöl a négy Red Bull közül,
mit mondtál volna?
Őszintén szólva fogalmam sincs.
Nem erre számítottam.
Még fel sem fogtam az egészet.
De még nem hoztam ki magamból a maximumot.
- Szép volt! - Kösz!
- Baromi jól mész. - Köszönöm!
Liam letette a névjegyét, és megmutatta,
hogy komolyan számolni kell vele.
Ez nem volt semmi!
Nagyon ügyes voltál!
- Csuromvíz vagyok. - Nem baj.
Fantasztikus voltál. Pontosan erre volt szükség.
VASÁRNAP - A FUTAM
Mizu?
RICCIARDO OTT LESZ SZINGAPÚRBAN „TERVEZÉSI OKOKBÓL”
FOLYTATJA A REHABILITÁCIÓT
RICCIARDO SZINGAPÚRBAN?
Az ötödik kézközépcsontom tört el.
Spiráltörés,
hét darabban van.
Műtét.
Lemez. Nyolc csavar.
El fog tartani egy ideig.
Szólj, hogy meddig bírod!
Ne, fáj!
A legjobban az fájt, hogy...
érzésre már kezdtem egész jól belerázódni.
És az elmúlt pár év vesszőfutása után
baromira nem hiányzott, hogy egy ilyen eset visszavessen.
Fura, milyen gyorsan el tud párologni az ember önbizalma.
Igen.
Kezdődjék hát a 2023-as szingapúri nagydíj!
Forró estére készülhetünk.
- Hogy vagytok? Minden oké? - Hogy van a kezed?
- Gáz? - Az volt.
- Rosszabb, mint vártad? - Igen.
- Atyám, jól összekaszaboltak. - Ja.
Nem túl könnyű így visszatérni a pályára.
Szingapúr durva.
Utcai pálya, komoly állóképességet kíván.
Kíváncsi vagyok, hogy teljesít Liam.
A szingapúri nagydíj brutális.
A versenyzők nagyjából...
úgy három és öt kilótól szabadulnak meg
a futam ideje alatt.
Ez úgy három-négy liter folyadékot jelent,
ami nemcsak a test működésére hat ki,
a kognitív funkciókra is.
Itt 50 százalékkal több kanyar van
egy átlagos versenypályához képest,
és kétszer olyan meleg van, mint a legtöbb helyszínen.
És mivel utcai pálya,
betonfalak között halad,
ahol a legapróbb hiba is végzetes lehet.
Nincs ennél nagyobb kihívás a Forma-1-es versenynaptárban.
Mehet?
Gyerünk, srácok!
A világbajnoki küzdelem sereghajtóiként mindenkin óriási a teher.
És egy olyan tapasztalt pilóta, mint Daniel elvesztése
felért egy csonkítással.
- Ez a te napod! - Köszi!
- Kapd el őket! - Úgy lesz, köszi!
Egy fiatal sofőrnek ez óriási kihívás, úgyhogy azt mondjuk nekik,
hogy menjenek, élvezzek a pillanatot,
és próbáljanak mielőbb alkalmazkodni.
Jó versenyt! Ciao!
De ahhoz, hogy pontot szerezzünk,
és feljebb lépjünk a tabellán, Liamnek jól kell teljesítenie.
Az a legfőbb célod, hogy bekerülj az F1-be,
aztán hirtelen ráeszmélsz,
hogy egész életedben erre a pillanatra készültél,
és hirtelen valósággá válik az egész.
Jól kell szerepelnem, vagy vége.
Kialszanak a lámpák, és indul a mezőny!
Max Verstappen lerajtolja Lawsont.
Gasly is elhúz Lawson mellett.
Próbáld felvenni a ritmust!
Vettem.
A 15. helyen álló Yuki Tsunodát Sergio Pérez szorongatja.
Pérez van mögötted.
Óvatosan!
Azt hiszem, defektet kaptam.
Yuki, azonnal állítsd le a motort!
Yuki Tsunoda kiszáll a versenyből.
Tedd üresbe, és ugorj ki!
Pérez hozta a formáját.
Oké, Liam, jelenleg 14. vagy.
Indulj meg előre!
Igyekszem.
De nagyon kopnak a gumik.
Gyerünk, Liam!
Fokozd a tempót!
Vettem.
Használhatod a DRS-t.
Remek, Liam! Tartsd a tempót!
Vettem.
Liam Lawson elhúz Valteri Bottas mellett,
és már a 13. helyen áll.
Kell neki az az ülés, az fix.
Liam Lawson még egy helyet jön előre.
Jelenleg 12. vagy.
Mindkét Red Bull beáll a bokszba.
Liam Lawson mögé fognak visszajönni.
Liam, jelenleg a 10. vagy.
Vettem.
Esteban Ocon húzódik le
a kettes kanyar belső ívén.
Kilencedik vagy.
Kivel vagyunk harcban?
Maxszel versenyzünk.
Verstappennel.
Mögötted van.
Előre figyelj! Tartsd a pozíciódat!
Úgy lehet esélyed, ha tiszta köröket futsz.
Tiszta köröket! Ne hibázz!
Nyomd, ahogy bírod!
Nagyon jó! Csak így tovább!
Liam Lawson hősiesen védekezik a kétszeres világbajnok Verstappen ellen.
Szép volt!
Durva lenne, ha megcsinálná, de Max baromi gyors. Jézus Mária!
Lawson alaposan megnehezítette Verstappen dolgát,
és még mindig esélyes a pontszerzésre.
Őrizd meg a hidegvéred! Jó helyen állunk.
Bassza meg!
Nem igaz!
Még két kör. Kilencedik vagy.
Nyomd a leintésig! Menni fog.
Gyerünk, fiam!
Ez lehet az AlphaTauri idei legjobb helyezése,
és a szezon legjobb ponttermése.
Kilencedik hely a vége.
Liam Lawson óriási tapsot érdemel!
Ez élete első pontszerzése a Forma-1-ben!
Fantasztikus eredmény Liam Lawsontól.
Ez az! Megcsinálta!
Mindent kiadtam magamból.
Ki vagyok facsarva.
Pont ez kell nekünk. Ezért vagy itt.
Köszönöm a kemény munkát!
Jó érzés pontokat szerezni.
Bravó! Ez nagyon rendben volt.
Liam!
Király vagy!
Liam teljesítménye óriási fejtörést okoz a Red Bull és az AlphaTauri vezetőinek.
Egyszerűen túl jó.
- Eszméletlen! - Mindjárt sírok.
Sírj csak nyugodtan! Én is sírtam. Sírj csak!
Rajta, jól fog esni!
Most már hárman vannak a két ülésre.
Ott van Daniel, ott van Yuki,
és Liam Lawson is beszállt a buliba.
Büszke vagyok rád.
Nagyon büszke vagyok rád.
Köszönöm!
- Leizzadtál egy cseppet? - Ja.
Megríkattál minket.
Lawson remekül ment. Azért voltak kétségeink,
hogy jó ötlet-e, ha Liam rajthoz áll 2024-ben,
bizonyított-e már.
És ha igen, melyik sofőrt válthatná.
SYDNEY, AUSZTRÁLIA
Láttam ott két súlyzót.
Gondoltam, elkötöm a nagyobbat.
Ez 50 kilós, nem 15.
- Ezzel megvárlak, Blake. - Mivel?
Az a helyzet, hogy teljesen tropára mentem.
Félkarú óriás vagyok.
Nem igazán szeretném ezt...
visszalépésnek nevezni.
Ez is hozzátartozik a visszatérésemhez.
Úgy vélem, van mit bizonyítanom,
mindenekelőtt magamnak.
Bár Zandvoort meg sem történt volna!
Úgy érzem, mielőbb újra autóba kell ülnöm.
Harmincnégy vagyok, de...
azok után, amin keresztülmentem,
készen állok a kihívásra.
Szóval ja. F1 vagy semmi.
SZUZUKA, JAPÁN
Üdvözlöm önöket Szuzukából!
Felvirradt a verseny napja a japán nagydíjon.
Ez a Forma-1-es világbajnokság 17. felvonása.
Konicsiva!
A japán nagydíj előtt az a pletyka járja,
hogy az AlphaTauri hamarosan kihirdeti, kivel képzelik el 2024-et.
Kellemes gondjaik vannak.
Három igen versenyképes sofőrük van.
A két ülésre.
Azta!
Őrület!
Yuki hazai pályán versenyez,
így nagy rajta a nyomás.
- El ne felejtsük... Jesszus! - Anyám!
- Dedikáldnád? - Persze.
- Légyszi, YukI! - Oké.
Add csak!
- Bocs! - Hadd örüljenek!
- Arigato! - A tollat!
Tessék!
Mindjárt leöntelek, haver.
- Ha megteszed... - Jéghideg.
- Mit tennél? - Nem akarod tudni.
- Tényleg? - Aha.
Mire észbe kapsz, kifekszel.
Liamnek muszáj villognia.
Be kell bizonyítania, hogy megérdemli azt az ülést.
Elrajtolt a mezőny a japán nagydíjon!
Egymással csatázik a két AlphaTauri.
Tsunoda belülről fenyegeti csapattársát, Liam Lawsont.
Centikre a két autó!
- Vigyázz Yukira! - Vettem.
Ez baromi közel volt! Mi van?
Úgy tűnik, épphogy elkerülték az ütközést.
Lawsonnak sikerült visszaverni csapattársa támadását.
Liam egyszerűen rohadt agresszív.
Baromi veszélyes, de tényleg.
Vettem, Yuki.
Liam, 11. vagy. Ne csinálj ostobaságot!
Yuki hátránya három másodperc.
Vettem.
Oké, Yuki, Liammel csatázol.
Nyomd, ami belefér!
Vettem.
Liam, Yuki 2,8-ra követ.
Yukihoz képest csökkent az előnyünk.
Vettem.
Yuki Tsunoda felért csapattársára, Liam Lawsonra.
Yuki már csak 2,0-ra.
- Gyerünk, Yuki! Nyomjad! - Oké.
Yuki 1,7-re.
Utolsó kör.
Yuki feljött 1,2-re.
Óvatosan!
Vettem.
- Nyomjad! - Nyomom, ne aggódj!
Nyomd neki, ha még bírod!
Liam Lawson megveri a csapattárs Yuki Tsunodát!
Ismét remek volt, 11. hely.
Király! Szép munka!
Jó köröket mentél. Gratula!
Kösz, vettem.
- Jó volt a rajt is. - Ne is mondd!
Vedeltem a koffeint a rajt előtt.
Kurvára felpörögtem.
Kockás zászló.
12. hely.
Ezt a szart!
Szomorú vagyok, frusztrált.
Japánként csalódás volt a futam.
Szerettem volna örömet szerezni a szurkolóknak.
Yuki megint nagyot ment, mi?
Piszok kemény versenyző.
Yuki...
Na?
...a saját bőrén tapasztalta meg.
Yuki előtt végezni nyilván jó érzés.
Elégedett voltam a versennyel,
de őszintén szólva nem igazán tudtam élvezni.
Amíg nem érzem magam biztonságban,
és nem leszek állandó versenyző...
nem a szórakozásé a főszerep.
Itt van.
Na és... Csak két percre!
Beszélgessünk egy kicsit!
Ami téged illet, fantasztikus munkát végzel.
Engem lenyűgöztél a teljesítményeddel,
ahogy mindenki mást is a csapatban.
De Yukit és Danielt jelentik be. Reggel lesz hivatalos.
- Oké? - Oké.
Ne csüggedj! Kapsz még lehetőséget.
Nehéz beletörődni, hogy nem kapok ülést,
miközben a srác, akit legyőztem, meg igen.
Kurvára nem tudom, mit mondjak erre.
Mert ez az ülés nekem járt volna.
Ciao! Később találkozunk!
Nyilván csalódott vagyok.
Elég sűrű ez az időszak, és...
Ja.
Ez mind érzelmileg, mind mentálisan...
elég kimerítő.
A Forma-1...
nem csak a gyorsaságról szól.
Ott a politika.
Az üzlet.
A szponzorok, a népszerűség.
És kismillió egyéb szempont dönt
minden egyes helyről.
Liam kiváló fiatalember, aki ragyogóan tehetséges,
de meggyőződésem, hogy a mai Forma-1-ben
elengedhetetlen a rutin.
Ezért úgy véljük, hogy Daniel, Yuki,
és Liam, mint mindkét csapat tartalékpilótája,
a helyes döntés.
Yukival megbízhatóbbak, kiszámíthatóbbak leszünk.
Daniel látta, mit tud Liam az autóval, és ezt a szintet várjuk tőle is.
Csak vissza kell nyernie a formáját és a motivációját,
ami jellemző volt rá,
és amilyennek a Red Bullnál megismertük.
MEXIKÓVÁROS, MEXIKÓ
Üdvözlet Mexikóvárosból,
vessük bele magunkat a délutáni F1-fiesztába!
Sí, señor!
Elvégre Mexikóban volnánk.
Szerintem jól áll.
Tetszik.
Kösz, haver!
Jól van.
- Jó reggelt! - Szia!
Versenynap!
- A hét fénypontja. - Úgy van!
A mexikói hétvégén újra...
ott van a gombóc a torkomban, a majré...
Szabad egy fotót, Daniel?
Mondanál valamit spanyolul?
Hola!
De készen állok.
Oké, lehet, hogy fájni fog egy kicsit,
de nem fog meglátszani a teljesítményemen,
nem lesz kifogás.
Az AlphaTauri tökutolsó a tabellán.
Nincs versenyképes autójuk,
Danielnek csodát kell tennie.
Ez az egyetlen esélye, hogy pontokat szerezzen.
Jó, Christian odavan érte, de ez édeskevés.
Meg kell mutatnia, hogy újra topon van,
hogy újra az a pilóta, aki egykor volt.
Rendkívül sokat várunk Danieltől.
Egy kicsit aggódom, mert a tizedik helyen állunk,
mi vagyunk a sereghajtók a világbajnoki tabellán.
A tizedik hely számunkra egyszerűen nem elfogadható.
Danielnek pontokat kell szereznie.
Minden oké a kocsival? Semmi gikszer?
Nem, minden rendben.
Mindazok után, amin keresztülmentem,
boldogan megajándékoznám a csapatot egy szép eredménnyel.
Felért az utolsó.
Kialudtak a lámpák, indul a mezőny!
Pérez kibújik a külső íven!
Pérez összeütközik Charles Leclerc-rel!
Sergio Pérez versenye egy szempillantás alatt véget ért!
A kurva életbe!
Yuki, légyszi, szállj már le a fékről!
Előzhetsz.
Oscar Piastrit Yuki Tsunoda gyötri.
Kiszorítja a külső ívre, és összeérnek!
Bassza meg!
A két versenyző összecsattant!
Úgy tűnik, ma a külső ív nem sok sikerrel kecsegtet.
Yuki összeütközött Piastrival, és hátraesett.
Értettem.
Ricciardo a hetedik,
de a hatodik hely sem elérhetetlen számára.
Négy kör van hátra.
Óvatosan, tiszta köröket!
Jólesne egy kis csend, ha nincs semmi fontos.
Csak a tempóról tájékoztatlak, de ez így jó lesz.
Ricciardo két másodpercre, jó lenne megelőzni.
Oké, Daniel, befogtam!
Oscar Piastri egyre közelebb lopózik!
Jól van, nyomd, ahogy csak bírod!
Utolsó kör, Oscar. Elkaphatjuk Ricciardót, tartsd a tempót!
Piastrival csatázol.
Ricciardo héttizedre.
Ricciardo kapaszkodik a hetedik helybe, miközben Piastri liheg a nyakába.
Öttized.
Három tized.
Előzz!
Ricciardo elképesztő vezetéssel behozza az autót a hetedik helyre!
Hetedik hely.
Ez az!
Enchanté!
Király!
Enchanté, mon ami!
Király!
A kurva mindenit! Szép volt!
Gratula, srácok!
Látni Danielt versenyezni,
ahogy feljött a nyolcadik helyről a tizedikre, az valami csoda.
Nem érjük be az utolsó hellyel.
Daniel, a csapat és mindenki számára fantasztikus érzés.
Ezzel az eredménnyel az AlphaTauri elmozdul az utolsó helyről.
Na, tessék!
Grazie!
Nincs para, nincs parti.
Hajtunk a pontokra,
hajtunk az ezzel járó pénzdíjra.
De az a legfontosabb, hogy bizonyítsuk magunknak és a világnak,
hogy értünk ahhoz, amit csinálunk.
Dicsőséges pillanat ez a csapatnak.
Checo!
Sajnálom szegény Checót.
Egyszer fent, egyszer lent, Daniel csodás volt.
Jól mentél!
Gratula!
- Kösz! - Daniel, elkértem a sapidat?
- Az első pontjaid. - Ez nagyon kellett.
Hat pont, nagyon boldog vagyok.
Sokkal szórakoztatóbb az élbolyban harcolni.
Egyszerűen jobb érzés.
Ez az igazi. Szenzációs hétvége volt,
és reméljük, hasítunk tovább.
- Köszönjük! - Gratulálok!
- Ide! - Daniel, egy fotót!
Daniel!
Daniel csodát tett azzal a kocsival.
Daniel, aláírnád?
De még nincs vége a történetnek.
Daniel!
Christian tudja, hogy Daniel a Red Bull irányába kacsingat,
Hogy ez mit jelent Checo és Yuki számára?
Ha Daniel a Red Bullhoz megy, lesz hely Liam Lawson számára is.
És ez csak az első fejezete egy sokkal szövevényesebb történetnek.
Köszöntöm önöket a káprázatos Las Vegasban!
Ez a csillogás városa!
A világ leghíresebb utcáján fogunk hasítani.
A hátralévő két futamon dől el a konstruktőri második hely.
Vajon a feketére fogadjunk...
Baszki!
...vagy a pirosra?
A faszomba már!
A Mercedes vagy a Ferrari?
Óriási a küzdelem.
Szuper! Kerülj közelebb!
Verstappen nyeri az abu-dzabi nagydíjat!
Hányadikok lettünk?
A feliratot fordította: Tóth Márton